ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0807/98 υποβολή: Hedy d'Ancona (PSE) προς την Επιτροπή (26 Μαρτίου 1998)

Θέμα: Έρευνα υπό τον τίτλο «An appraisal of technologies of political control - interim study» του STOA του Ευρωπαοκού Κοινοβουλίου (ΡΕ 166.499/Int.St)

Έχει λάβει η Επιτροπή γνώση της έρευνας του STOA του Ευρωπαϊκού Κοινοβουλίου (ΡΕ 166.499/Int.St) υπό τον τίτλο «An appraisal of technologies of political control - interim study»;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-0807/98, E-0808/98 και E-0809/98 (7 Μαΐου 1998)

Η Επιτροπή θεωρεί ότι η υπόθεση αυτή δεν είναι της αρμοδιότητάς της.
ΓΡΑΠΤΗ ΕΡΩΤΗΣΗ E-0465/98 υποβολή: Allan Macartney (ARE) προς την Επιτροπή (27 Φεβρουαρίου 1998)

Θέμα: Μη υλοποίηση από τα κράτη μέλη των στόχων του ΠΠΠ ΙΙΙ (πολυετή προγράμματα προσανατολισμού) για τους αλιευτικούς στόλους

Έχοντας υπόψη τη δήλωση της Επιτροπής στη Σύνοδο του Συμβουλίου Υπουργών Γεωργίας τον Απρίλιο του 1997, τί μέτρα σκέφτεται να λάβει η Επιτροπή κατά των κρατών μελών που δεν τήρησαν τα πολυετή προγράμματα προσανατολισμού εντός της προβλεπόμενης χρονικής περιόδου, ή που δεν θέσπισαν μέτρα για τον έλεγχο των προγραμμάτων ή μέτρα για να ενημερώνουν την επιτροπή σχετικά με την ακριβή θέση των αλιευτικών τους στόλων στο πλαίσιο τήρησης των στόχων των προγραμμάτων;

Απάντηση της κας Bonino εξ ονόματος της Επιτροπής (16 Απριλίου 1998)

Οι στόχοι των πολυετών προγραμμάτων προσανατολισμού (ΠΠΠ) για την περίοδο 1997-2001, υπολογίστηκαν με την εφαρμογή του αντίστοιχου ποσοστού μείωσης για τους στόχους του τέλους του 1996, που καθορίστηκαν από προηγούμενα προγράμματα. Αυτό σημαίνει ότι τα κράτη που δεν τήρησαν τους στόχους που καθορίστηκαν για το 1996 πρέπει να ανακτήσουν το χαμένο χρόνο και να προβούν στις συμπληρωματικές μειώσεις κατά τη διάρκεια ισχύος του τρέχοντος προγράμματος.

Αυτό δεν σημαίνει ότι αναβάλλεται η προθεσμία του 1996 που καθορίστηκε για την υλοποίηση των προηγούμενων προγραμμάτων. Πράγματι, η Επιτροπή έκανε τα πρώτα διαβήματα που μπορούν να καταλήξουν σε προσφυγή εναντίον των κρατών μελών που δεν τήρησαν τις υποχρεώσεις. Έχουν αποσταλεί πολλές επιστολές στις οποίες επισημαίνεται η πιθανότητα εκκίνησης μίας διαδικασίας παραβάσεως. Αφορούν είτε την υλοποίηση των στόχων των προγραμμάτων, είτε την μη ενημέρωση των στοιχείων που αφορούν τον στόλο, στο νηολόγιο των αλιευτικών σκαφών της Κοινότητας, είτε τη μη εκ νέου μέτρηση της μικτής χωρητικότητας του στόλου.

Η Επιτροπή εξετάζει αυτή τη στιγμή τις απαντήσεις των κρατών μελών στις επιστολές αυτές. Μια μικτή επιτροπή επιθεωρητών και υπαλλήλων της Κοινότητας πραγματοποίησε επίσης μια σειρά από επισκέψεις σε όλα τα κράτη μέλη για να επαληθεύσει την ύπαρξη του αναγκαίου πλαισίου για την τήρηση των υποχρεώσεων που προβλέπονται από τα ΠΠΠ. Εάν η Επιτροπή δεν έχει πεισθεί για το γεγονός ότι καταβάλλεται πραγματική προσπάθεια για την τήρηση αυτών των υποχρεώσεων, δεν θα διστάσει να λάβει οποιοδήποτε αναγκαίο μέτρο εναντίον των κρατών μελών. Εν αναμονή η κοινοτική ενίσχυση έχει ήδη ανασταλεί για ορισμένα κράτη μέλη, έως ότου επιτευχθούν οι στόχοι του ΠΠΠ.
ΓΡΑΠΤΗ ΕΡΩΤΗΣΗ E-1023/98 υποβολή: Nikitas Kaklamanis (UPE) προς το Συμβούλιο (3 Απριλίου 1998)

Θέμα: Συμφωνία του ΣΕΝΓΚΕΝ και πρόσθετες ανάγκες προσωπικού για τα ελληνικά σύνορα

Η «Σύμβαση Εφαρμογής της Συμφωνίας ΣΕΝΓΚΕΝ της 14 Ιουνίου 1985» αναφέρει (Άρθρο 1) τους ορισμούς των εσωτερικών και εξωτερικών συνόρων των χωρών ΣΕΝΓΚΕΝ. Τα Άρθρα 2 και 3 αναφέρονται στη διέλευση των εσωτερικών και εξωτερικών συνόρων.

Η εφαρμογή της Συμφωνίας απαιτεί αυξημένο προσωπικό για τη φύλαξη των εξωτερικών συνόρων, ιδίως για χώρες όπως η Ελλάδα, που με την αποδοχή εκ μέρους της τής Συμφωνίας, αναγκάζεται να επανδρώσει εκατοντάδες σημεία εισόδου ΣΕΝΓΚΕΝ. Αξίζει να σημειωθεί ότι η ελληνική ακτογραμμή αποτελεί το 80% εκείνης της Αφρικής, και το 150% αυτής της Ευρώπης, ενώ τα χερσαία σύνορά της (όλα με μη-ΣΕΝΓΚΕΝ χώρες) ξεπερνούν τα 1500 χλμ.

Θα επιθυμούσα να πληροφορηθώ από το Συμβούλιο αν προβλέπεται η οικονομική ενίσχυση της Ελλάδας για την κάλυψη των πολύ αυξημένων αναγκών επάνδρωσης των «σημείων εισόδου ΣΕΝΓΚΕΝ», ένα κόστος που πολλές από τις υπόλοιπες χώρες που μετέχουν στη Συμφωνία του ΣΕΝΓΚΕΝ όχι μόνο δεν αντιμετωπίζουν, αλλά αντίθετα έχουν ανακουφισθεί σημαντικά αφού μπόρεσαν να απαγκιστρώσουν σημαντικό μέρος τού προσωπικού τους από τα σύνορά τους με χώρες που πλέον αποτελούν «Χώρες ΣΕΝΓΚΕΝ».

Απάντηση (29 Ιουνίου 1998)

Η ερώτηση του αξιότιμου βουλευτή συνδέεται με την εφαρμογή της Συμφωνίας του Σένγκεν και επομένως δεν εμπίπτει στην αρμοδιότητα του Συμβουλίου.
ΓΡΑΠΤΗ ΕΡΩΤΗΣΗ E-0875/98 υποβολή: Florus Wijsenbeek (ELDR) προς την Επιτροπή (26 Μαρτίου 1998)

Θέμα: Κατάσχεση άδειας οδηγήσεως και αριθμού κυκλοφορίας αυτοκινήτου στην Ιταλία

Γνωρίζει η Επιτροπή ότι στην Ιταλία αφαιρείται συχνά από ολλανδούς μεταφορείς που διαπράττουν παράβαση η άδεια οδηγήσεως και ο αριθμός κυκλοφορίας του αυτοκινήτου για διάστημα μεγαλύτερο του ενός μηνός και ότι τούτο δυσχεραίνει εξαιρετικά τους οδηγούς στην εξάσκηση του επαγγέλματός τους;

Φρονεί άραγε η Επιτροπή ότι αυτός ο τρόπος ενεργειών είναι λογικός προκειμένου για παραβάσεις για τις οποίες δεν μπορεί να καταβληθεί αμέσως το πρόστιμο;

Προτίθεται η Επιτροπή να ασκήσει πίεση στις Ιταλικές αρχές ούτως ώστε να προβλέψουν ομοιόμορφη - και εν τοιαύτη περιπτώσει ταχεία - διαδικασία σχετικά με την επιστροφή των κατασχεθέντων εγγράφων;

Εάν ναι, πώς;

Εάν όχι, γιατί όχι;

Απάντηση του κ. Monti εξ ονόματος της Επιτροπής (29 Μαΐου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0860/98 υποβολή: Ursula Schleicher (PPE) προς το Συμβούλιο (31 Μαρτίου 1998)

Θέμα: Συνέπειες της απαγόρευσης της διαφήμισης προοόντων καπνού

Προσφέρεται κατ' αρχήν η οδηγία, η οποία διαθέτει μεγάλα περιθώρια για τη θέσπιση παρεκκλίσεων από τα κράτη μέλη, για την εναρμόνιση των νομοθετικών διατάξεων;

Γιατί καμία διάταξη δεν αφορά ειδικά την προστασία των νέων, μολονότι στην τέταρτη αιτιολογική σκέψη υπογραμμίζεται ιδιαίτερα η προστασία των νέων;

Γιατί απαγορεύεται η διαφήμιση ακόμα και για τα τσιγάρα light που είναι λιγότερο επιβλαβή για την υγεία και παρεμποδίζεται έτσι η δυνατότητα να καταλάβουν αυτά τα τσιγάρα μεγαλύτερο μερίδιο στην αγορά εις βάρος των επιβλαβέστερων ειδών;

Κοινή απάντηση στις γραπτές ερωτήσεις E-0856/98, Ε-0857/98, Ε-0858/98, Ε-0859/98, Ε-0860/98, Ε-0861/98, και Ε-0862/98 (13/14 Ιουλίου 1998)

'Οπως γνωρίζει το αξιότιμο μέλος του Κοινοβουλίου, το Ευρωπαϊκό Κοινοβούλιο, μετά από διεξοδική συζήτηση, ενέκρινε στις 13 Μαΐου 1998, σε δεύτερη ανάγνωση, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου όσον αφορά την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού, χωρίς να επιφέρει τροποποιήσεις. Κατόπιν τούτου, το Συμβούλιο εξέδωσε τη σχετική οδηγία κατά τη σύνοδό του της 22ας Ιουνίου 1998 ((Θα προσαρμοσθεί όταν εκδοθεί τυπικά η οδηγία. )).

Ειδικότερα, όσον αφορά τα ζητήματα που έθιξε το αξιότιμο μέλος του Κοινοβουλίου, σημειωτέον ότι το Συμβούλιο, κατά τις συζητήσεις του σχετικά με την πρόταση της Επιτροπής, επεδίωξε ιδιαιτέρως να καταλήξει σε κείμενο το οποίο θα λαμβάνει υπόψη τόσο την αποτελεσματική λειτουργία της εσωτερικής αγοράς όσο και τις απαιτήσεις για τη διασφάλιση υψηλού επιπέδου προστασίας της υγείας.

Οι αιτιολογίες οι οποίες κυριάρχησαν κατά τις εργασίες του Συμβουλίου σχετικά με την εν λόγω πρόταση οδηγίας επεξηγήθηκαν λεπτομερώς στις παραγράφους του αιτιολογικού και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Εναπόκειται στα κράτη μέλη να θεσπίσουν τις κατάλληλες διατάξεις για την εφαρμογή της οδηγίας προκειμένου να επιτευχθούν οι επιδιωκόμενοι στόχοι.

Το Συμβούλιο υπενθυμίζει στο αξιότιμο μέλος του Κοινοβουλίου ότι εναπόκειται στην Επιτροπή να μεριμνήσει για την εφαρμογή των διατάξεων που έχουν θεσπισθεί από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους και για τη διασφάλιση της συμφωνίας τους με τη Συνθήκη.
ΓΡΑΠΤΗ ΕΡΩΤΗΣΗ E-0566/98 υποβολή: Jonas Sjφstedt (GUE/NGL) προς την Επιτροπή (4 Μαρτίου 1998)

Θέμα: Επιτροπές δεοντολογίας για πειράματα σε ζώα

Στη Σουηδία υφίστανται εδώ και καιρό διατάξεις που ορίζουν ότι όλα τα πειράματα σε ζώα πρέπει να υποβάλονται σε εξέταση δεοντολογίας πριν την υλοποίησή τους. Η εν λόγω εξέταση διεξάγεται από τις επονομαζόμενες επιτροπές δεοντολογίας για πειράματα σε ζώα, στις οποίες εκπροσωπούνται τόσο τα συμφέροντα των ερευνητών όσο και των πολιτών. Οι επιτροπές αυτές είχαν έως σήμερα συμβουλευτικό χαρακτήρα.

Η κυβέρνηση της Σουηδίας υπέβαλε προσφάτως πρόταση στο σουηδικό κοινοβούλιο για την τροποποίηση του συμβουλευτικού χαρακτήρα των επιτροπών δεοντολογίας για πειράματα σε ζώα, παραχωρώντας τους το δικαίωμα της λήψης απόφασης. Η κυβέρνηση στηρίζει την τροποποίηση αυτή στην ανάγκη διασφάλισης της μετατροπής σε εθνικό δίκαιο της κοινοτικής οδηγίας 86/609/ΕΟΚ ((ΕΕ L 358 της 18.12.1986, σελ. 1 )).

Θεωρεί η Επιτροπή ότι η οδηγία 86/609/ΕΟΚ απαιτεί από τα κράτη μέλη τη σύσταση επιτροπών δεοντολογίας για πειράματα σε ζώα με δικαίωμα λήψης απόφασης;

Απάντηση της κας Bjerregaard εξ ονόματος της Επιτροπής (7 Απριλίου 1998)

Το άρθρο 12 παράγραφος 1 της οδηγίας 86/609/ΕΟΚ για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς ορίζει ότι «τα κράτη μέλη θεσπίζουν διαδικασίες σύμφωνα με τις οποίες τα πειράματα ή τα στοιχεία των προσώπων που πραγματοποιούν τα πειράματα αυτά πρέπει να κοινοποιούνται προηγουμένως στην αρχή» και η παράγραφος 2 ότι «στην περίπτωση που προβλέπεται να υποβληθεί ζώο σε πείραμα κατά το οποίο θα υποστεί ή κινδυνεύει να υποστεί δυνατούς πόνους που μπορεί να είναι παρατεταμένοι, το πείραμα αυτό πρέπει να έχει δηλωθεί και αιτιολογηθεί ρητά στην αρχή ή να έχει εγκριθεί ρητά από αυτήν......».

Το άρθρο 24 ορίζει ότι «Η παρούσα οδηγία δεν περιορίζει το δικαίωμα των κρατών μελών να εφαρμόζουν ή να θεσπίζουν αυστηρότερα μέτρα............. Συγκεκριμένα, τα κράτη μέλη μπορούν να απαιτούν προηγούμενη άδεια για την διεξαγωγή πειραμάτων ή προγραμμάτων εργασίας που ανακοινώνονται σύμφωνα με το άρθρο 12 παράγραφος 1.»

Σύμφωνα με τις διατάξεις αυτές, εναπόκειται στα κράτη μέλη να καθορίζουν τις διαδικασίες κοινοποίησης και έγκρισης των πειραμάτων. Στη διαδικασία αυτή μπορεί να συμμετάσχει κανονιστική επιτροπή για ζητήματα ηθικής τάξεως που σχετίζονται με την διεξαγωγή πειραμάτων σε ζώα.

Οι ηθικές πτυχές της διεξαγωγής πειραμάτων σε ζώα αποκτούν ολοένα και μεγαλύτερη σημασία. Η Επιτροπή ενθαρρύνει ενεργά τα κράτη μέλη να συστήσουν επιτροπές για τα ζητήματα ηθικής τάξεως που αφορούν την διεξαγωγή πειραμάτων σε ζώα, σε εθελοντική βάση, ως τμήμα των τακτικών διαδικασιών ελέγχου.
ΓΡΑΠΤΗ ΕΡΩΤΗΣΗ P-0964/98 υποβολή: David Thomas (PSE) προς την Επιτροπή (18 Μαρτίου 1998)

Θέμα: Απαγόρευση υλικών ειδικού κινδύνου (SRM)

Θεωρεί άραγε η Επιτροπή ότι οι προτεινόμενοι κανόνες σχετικά με τα SRM (υλικά ειδικού κινδύνου) συμβιβάζονται με τις βασικές αρχές της ενιαίας αγοράς που προέρχονται μεταξύ άλλων στα Άρθρα 2 και 3 των Συνθηκών με το ποιά έκταση οι κανόνες αυτοί παρέχουν αποτελεσματική προστασία στους καταναλωτές δεδομένης της αδυναμίας ελέγχου των προτεινόμενων μέτρων;

Απάντηση του κ. Fischler εξ ονόματος της Επιτροπής (22 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτησή του Η-0282/98 κατά την ώρα των ερωτήσεων της συνόδου του Μαρτίου II 1998 ((Συζητήσεις του Κοινοβουλίου (Μάρτιος 1998). )) του Κοινοβουλίου.
ΓΡΑΠΤΗ ΕΡΩΤΗΣΗ P-1349/98 υποβολή: Sir Jack Stewart-Clark (PPE) προς το Συμβούλιο (23 Απριλίου 1998)

Θέμα: Σύμβαση σχετικά με τα πειράματα σε ζώα

Το 1986, βάσει νομικής γνωμοδότησης, το Συμβούλιο συμφώνησε ότι η οδηγία 86/609/ΕΟΚ ((ΕΕ L 358 της 18.12.1986, σελ. 1 )) για την προστασία των ζώων που χρησιμοποιούνται για πειραματικούς και άλλους σκοπούς πρέπει να περιοριστεί στη χρήση ζώων στην ανάπτυξη προϊόντων και στις δοκιμές καταλληλότητας.

Η Σύμβαση του Συμβουλίου της Ευρώπης (STE 123) προβλέπει, αφετέρου, την προστασία των ζώων που χρησιμοποιούνται για πειραματικούς σκοπούς ενώ η προσχώρηση της Κοινότητας στην εν λόγω Σύμβαση έχει καθυστερήσει σημαντικά.

Μπορεί να εξηγήσει το Συμβούλιο για ποιό λόγο οι σχετικές συζητήσεις καθυστερούν τόσο πολύ και μπορεί το Κοινοβούλιο να έχει την εγγύηση ότι θα υπάρξει αίσιο τέλος στο πλαίσιο της Προεδρίας του Ηνωμένου Βασιλείου;

Απάντηση (13/14 Ιουλίου 1998)

Το Συμβούλιο με ικανοποίηση ανακοινώνει ότι στις 23 Μαρτίου 1998 εξέδωσε την απόφαση για τη σύναψη της Σύμβασης στην οποία αναφέρεται ο Αξιότιμος Βουλευτής.
ΓΡΑΠΤΗ ΕΡΩΤΗΣΗ E-0766/98 υποβολή: Nikitas Kaklamanis (UPE) προς την Επιτροπή (18 Μαρτίου 1998)

Θέμα: Κονδύλια των Διαρθρωτικών Ταμείων

Σύμφωνα με πληροφορίες που υπάρχουν, οι «Αναπορρόφητες Πιστώσεις RAL» («RESTANT A LIQUIDER») των Διαρθρωτικών Ταμείων αυξήθηκαν το 1997 κατά 2,8 εκατομμύρια Ecu.

Κατά την κατάρτιση του προϋπολογισμού της ΕΕ του 1997, η Ευρωπαϊκή Επιτροπή υποεκτίμησε της Πιστώσεις Πληρωμών κατά 2 δις Ecu, ενώ και η αρχή του προϋπολογισμού περιέκοψε άλλο 1 δις Ecu από τις Πιστώσεις Πληρωμών. Αυτές οι ενέργειες είχαν ως αποτέλεσμα να σταματήσει πρόωρα, κατά τη διάρκεια του 1997, η εξόφληση λογαριασμών λόγω ελλείψεως Πιστώσεων Πληρωμών.

Σχετικά, τώρα, με τις Πιστώσεις Αναλήψεων Υποχρεώσεων των Διαρθρωτικών Ταμείων για τα έτη 1998 και 1999 πληροφορίες αναφέρουν ότι δεν θα υπάρξει παράταση της εκτέλεσής τους πέραν του οικονομικού έτους 1999, και άρα όσες από αυτές παραμείνουν αδέσμευτες, θα απωλεσθούν διά παντός, μειώνοντας ισόποσα το σχετικό πακέτο των Διαρθρωτιών Δράσεων.

Το θέμα είναι εξαιρετικά κρίσιμο ιδιαίτερα για τις χώρες του Νότου της ΕΕ οι οποίες έχουν απόλυτη ανάγκη τα κονδύλια των Διαρθρωτικών Ταμείων ώστε να εκτελέσουν τα έργα υποδομής που απαιτούνται, και γι' αυτό θα παρακαλούσα την Ευρωπαϊκή Επιτροπή να μου απαντήσει στα παρακάτω δύο ερωτήματα:

1. Με ποιο τρόπο συνέβαλε η έλλειψη Πιστώσεων Πληρωμών στην αύξηση των RAL των Διαρθρωτικών Ταμείων;

2. Ποια είναι η επίσημη άποψη της Ευρωπαϊκής Επιτροπής για τη μεταφορά των αδέσμευτων Πιστώσεων Αναλήψεως Υποχρεώσεων των ετών 1998 και 1999 σε μεταγενέστερους προϋπολογισμούς του νέου δημοσιονομικού πλαισίου 2000-2006;

Συμπληρωματική απάντηση του κ. Liikanen εξ ονόματος της Επιτροπής (6 Μαΐου 1998)

1. Στο προσχέδιο του προϋπολογισμού (ΠΣΠ) 1997, η Επιτροπή είχε προτείνει πιστώσεις πληρωμών ύψους 24.823 εκατ. ECU για τα Διαρθρωτικά Ταμεία. Το ποσό αυτό ανταποκρινόταν στις ανάγκες των κρατών μελών που κρίθηκαν σκόπιμο να καλυφθούν εντός του 1997. Κατά τη διαδικασία του προϋπολογισμού 1997, η αρμόδια για τον προϋπολογισμό αρχή περιέκοψε το ποσό αυτό κατά 1.000 εκατ. ECU περιορίζοντας τις πιστώσεις πληρωμών σε 23.823 εκατ. ECU.

Οι πιστώσεις πληρωμών που είναι εγγεγραμμένες στον προϋπολογισμό 1997 αποδείχθηκαν ανεπαρκείς για να καλύψουν, εντός του οικονομικού έτους 1997, όλες τις αιτήσεις πληρωμών που υποβλήθηκαν από τα κράτη μέλη στην Επιτροπή. Οι αιτήσεις πληρωμών δυνάμει των κοινοτικών πλαισίων στήριξης που δεν έγιναν δεκτές ανέρχονται περίπου σε 1.200 εκατ. ECU και μεταφέρθηκαν και πληρώθηκαν το οικονομικό έτος 1998.

Από τα στοιχεία αυτά προκύπτει ότι οι προβλέψεις της Επιτροπής στο ΠΣΠ της για το 1997 ήταν καλές. Εξυπακούεται ότι εάν δεν είχαν γίνει περικοπές των πιστώσεων πληρωμών θα είχε βελτιωθεί η εκκαθάριση των πιστώσεων και θα είχε περιοριστεί η αύξηση των «Αναπορρόφητων πιστώσεων - RAL» (Restant ΰ liquider).

2. Σύμφωνα με την ισχύουσα νομοθεσία, όλες οι κοινοτικές αναλήψεις υποχρεώσεων σχετικά με τα Διαρθρωτικά Ταμεία πρέπει να έχουν πραγματοποιηθεί μέχρι τις 31 Δεκεμβρίου 1999.

Σύμφωνα με τις πληροφορίες που διαθέτει σήμερα η Επιτροπή δεν προβλέπεται ελλιπής εκτέλεση των αναλήψεων υποχρεώσεων για τα Διαρθρωτικά Ταμεία το 1999.
ΓΡΑΠΤΗ ΕΡΩΤΗΣΗ E-0882/98 υποβολή: Bill Miller (PSE) προς την Επιτροπή (26 Μαρτίου 1998)

Θέμα: Αριθμός υπομνήσεων

Υπάρχει μέσος όρος όσον αφορά τον αριθμό των υπομνήσεων που μπορούν να αποσταλούν σε υπάλληλο της Επιτροπής πριν λάβει απάντηση σε έρευνά του ένα μέλος του Ευρωπαϊκού Κοινοβουλίου;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-0882/98, E-0883/98 και E-0884/98 (14 Απριλίου 1998)

Η Επιτροπή φροντίζει να απαντά σε κάθε επιστολή που λαμβάνει το συντομότερο δυνατόν. Ωστόσο, ο χρόνος απάντησης εξαρτάται σε μεγάλο βαθμό από την ενδεχόμενη ανάγκη μετάφρασης της απάντησης, από το συντονισμό διάφορων υπηρεσιών για τη σύνταξή της ή ακόμη και από την τεχνική φύση των εξεταζόμενων θεμάτων.

Έχοντας ως μέλημα την καλή συνεργασία μεταξύ των οργάνων, η κανονική προθεσμία απάντησης σε αλληλογραφία με αποστολέα κάποιο μέλος του Κοινοβουλίου έχει πάντως οριστεί σε τρεις εβδομάδες. Στο μέτρο που η επιστολή μέλους του Κοινοβουλίου έχει πρωτοκολληθεί, η υπηρεσία «Ταχυδρόμος της Επιτροπής» της Γενικής Γραμματείας ελέγχει την κατάσταση των απαντήσεων αποστέλλοντας στις ενδιαφερόμενες υπηρεσίες υπενθύμιση σε περίπτωση μη απάντησης εντός της εν λόγω προθεσμίας. Η διαδικασία αυτή δεν επηρεάζεται από το πρόβλημα του πλησιάσματος της χιλιετηρίδας.
ΓΡΑΠΤΗ ΕΡΩΤΗΣΗ E-0540/98 υποβολή: Mark Watts (PSE) προς την Επιτροπή (4 Μαρτίου 1998)

Θέμα: Καλή μεταχείριση των προοριζομένων για βρώση ορνίθων που εκτρέφονται εντατικά (κοτόπουλα που εκτρέφονται για το κρέας τους)

Το 1996 στην ΕΕ εξετράφησαν 4.025 δισ. κοτόπουλα για το κρέας τους. Προς το παρόν δεν υπάρχει κοινοτική οδηγία που να διασφαλίζει την καλή μεταχείριση των πτηνών αυτών.

Στην πλειονότητά τους τα κοτόπουλα αυτά εκτρέφονται εντατικά σε τεράστια παραπήγματα χωρίς παράθυρα. Λόγω της αύξησης του όγκου των πτηνών, ο διαθέσιμος για το κάθε ένα από αυτά χώρος περιορίζεται σε ιδιαίτερα μεγάλο βαθμό. Το σοβαρότερο πρόβλημα για τα πτηνά πηγάζει από το γεγονός ότι σήμερα τα προοριζόμενα για βρώση κοτόπουλα εκτρέφονται με ιδιαίτερα ταχύ ρυθμό προκειμένου να αποκτήσουν το επιθυμητό για τους εκτροφείς βάρος προ της σφαγής σε μόλις έξι περίπου εβδομάδες. Ο ρυθμός ανάπτυξης των ποδιών των πτηνών δεν συμβαδίζει με τον ταχύ ρυθμό της ανάπτυξης του μυϊκού τους συστήματος με αποτέλεσμα να μην είναι, πολλές φορές, σε θέση τα πόδια να στηρίξουν με τον δέοντα τρόπο τον υπερμεγέθη κορμό των εν λόγω πτηνών. Αποτέλεσμα του γεγονότος αυτού είναι να υποφέρουν στην ΕΕ κάθε χρόνο δεκάδες εκατομμύρια προοριζόμενα για βρώση κοτόπουλα από επώδινες παθήσεις των ποδιών.

Δεδομένων των ανωτέρω, προτίθεται η Επιτροπή να ζητήσει από τη νεοσυσυσταθείσα επιστημονική επιτροπή για την υγεία και την καλή μεταχείριση των ζώων να εκπονήσει έκθεση σχετικά με την καλή μεταχείριση των ορνίθων προς βρώση που εκτρέφονται εντατικά;

Απάντηση του κ. Fischler εξ ονόματος της Επιτροπής (27 Μαρτίου 1998)

Όπως η Επιτροπή το ανέφερε στις απαντήσεις της στις γραπτές ερωτήσεις αριθ. 1963/96 και 1994/96, δεν υπάρχει επί του παρόντος κοινοτική νομοθεσία που να αφορά την καλή μεταχείριση των κοτόπουλων που εκτρέφονται για την παραγωγή κρέατος. Η Επιτροπή αναγνωρίζει ότι οι συστάσεις που διατυπώθηκαν στο πλαίσιο της ευρωπαϊκής συμφωνίας όσον αφορά την προστασία των ζώων στις εγκαταστάσεις εκτροφής, απαιτούν μια κατάλληλη νομοθεσία σε κοινοτικό επίπεδο ώστε να εξασφαλισθεί η ομοιόμορφη εφαρμογή στα κράτη μέλη.

Για τον σκοπό αυτό, η Επιτροπή υπέβαλε πρόταση οδηγίας στο Συμβούλιο όσον αφορά την προστασία των ζώων στις εγκαταστάσεις εκτροφής ((ΕΕ C 156 της 23.6.1992 )), η οποία θα αποτελέσει την νομική βάση για τις μέλλουσες προτάσεις που θα υποβληθούν στο Συμβούλιο σχετικά με την καλή μεταχείριση των ζώων στις εγκαταστάσεις εκμετάλλευσης.

Η Επιτροπή προτίθεται επίσης να ζητήσει στην επιστημονική επιτροπή όσον αφορά την υγεία και την καλή μεταχείριση των ζώων να διατυπώσει γνώμη σχετικά με την καλή μεταχείριση των κοτόπουλων που εκτρέφονται για το κρέας τους.
ΓΡΑΠΤΗ ΕΡΩΤΗΣΗ P-1005/98 υποβολή: Caroline Jackson (PPE) προς το Συμβούλιο (31 Μαρτίου 1998)

Θέμα: Σχέδιο οδηγίας για τη διαφήμιση προοόντων καπνού

Το Συμβούλιο ενέκρινε κοινή θέση σχετικά με την ως άνω οδηγία στις 12 Φεβρουαρίου 1998. Η κοινή θέση είναι ακόμη πιο αυστηρή σε σχέση με το προηγούμενο σχέδιο οδηγίας που δημοσιεύτηκε το 1992, δεδομένου ότι εισάγει την απαγόρευση της χορηγίας, καθώς και όλων των μορφών εμπορικής διαφήμισης για τα προϊόντα καπνού. Υπάρχει η πεποίθηση ότι, το 1993, η νομική υπηρεσία του Συμβουλίου κατέληξε στο συμπέρασμα ότι το άρθρο 100Α της Συνθήκης ή οιοδήποτε άλλο άρθρο της δεν μπορούσαν να αποτελέσουν επαρκή βάση για το σχέδιο οδηγίας 1992.

1. Μπορεί η Επιτροπή να αναφέρει κατά πόσον τούτο ισχύει;

2. Σε περίπτωση που κάτι τέτοιο είναι γεγονός, μπορεί το Συμβούλιο να επιβεβαιώσει κατά πόσον ζητήθηκε από τη νομική υπηρεσία να εκφέρει γνώμη για το κείμενο της σημερινής πρότασης ή αν το έπραξε με δική της πρωτοβουλία;

3. Εάν όχι, πώς εξηγεί το Συμβούλιο το γεγονός ότι οι διατάξεις της σημερινής πρότασης είναι τόσο διαφορετικές από το σχέδιο του 1992, ώστε να μην ισχύει πλέον η γνώμη της νομικής υπηρεσίας;

Απάντηση (13/14 Ιουλίου 1998)

1. To Συμβούλιο επικουρείται στις συζητήσεις του από Νομική Υπηρεσία, ο ρόλος της οποίας είναι να παρέχει ανεξάρτητες νομικές συμβουλές στο Συμβούλιο. Οι γνώμες αυτές παρέχονται γραπτώς ή προφορικώς στο ίδιο το Συμβούλιο ή στις προπαρασκευαστικές του ομάδες και επιτροπές. Οι γνώμες αυτές είναι και πρέπει να παραμένουν εσωτερικό θέμα του Συμβουλίου.

2. Υπό τις συνθήκες αυτές, δεν θα ήταν σκόπιμη η επιβεβαίωση ή η διάψευση της ύπαρξης γνώμης όπως αυτή στην οποία αναφέρεται η ερώτηση, ή κατά πόσον η γνώμη αυτή τροποποιήθηκε ή συμπληρώθηκε γραπτώς ή προφορικώς υπό το φως του τελικού κειμένου που εγκρίθηκε από το Συμβούλιο στις 12 Φεβρουαρίου 1998.
ΓΡΑΠΤΗ ΕΡΩΤΗΣΗ E-0281/98 υποβολή: Mark Watts (PSE) προς την Επιτροπή (17 Φεβρουαρίου 1998)

Θέμα: Απαγόρευση απόπλου δυνάμει της οδηγίας 95/21/ΕΚ σχετικά με τον έλεγχο του κράτους του λιμένα

Σε πόσα πλοία, απαγορεύθηκε ο απόπλους δυνάμει της οδηγίας σχετικά με τον έλεγχο του κράτους του λιμένα (95/21/ΕΚ) ((ΕΕ L 157 της 07.07.1995, σελ. 1. )) και σε ποια κατηγορία ανήκαν αυτά;

Κοινή απάντηση του κ. Kinnock εξ ονόματος της Επιτροπής στις γραπτές ερωτήσεις E-0281/98 και E-0282/98 (30 Μαρτίου 1998)

Ο αριθμός των απαγορεύσεων απόπλου ανά κράτος μέλος από την ημερομηνία εφαρμογής της οδηγίας 95/21/EΚ του Συμβουλίου της 19ης Ιουνίου 1995 για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό την δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και των συνθηκών διαβίωσης και εργασίας επί των πλοίων (έλεγχος του κράτους του λιμένα) (1η Ιουλίου 1996 έως 31 Δεκεμβρίου 1997) είναι ο ακόλουθος:

>TABLE>

Οι διαθέσιμες στατιστικές από τη Γραμματεία της Κοινής Δήλωσης Προθέσεων των Παρισίων για τον έλεγχο των πλοίων από το κράτος του λιμένα καλύπτει το σύνολο του 1996 και του 1997 και περιλαμβάνει ορισμένα μη κοινοτικά μέλη. Ωστόσο, από τα διαθέσιμα στοιχεία, τα συνοπτικά δεδομένα των απαγορεύσεων απόπλου ανά τύπο πλοίου αναφέρονται ως επί τοις εκατό ποσοστό, ως ακολούθως:

>TABLE>

Σύμφωνα με το άρθρο 17 της οδηγίας 95/21/EΚ, τα κράτη μέλη διαβίβασαν τις ακόλουθες πληροφορίες για τον αριθμό των επιθεωρητών του κράτους ελιμενισμού (ισοδύναμο πλήρους απασχολήσεως) που εργάζονταν για λογαριασμό τους αμέσως μετά την θέση της οδηγίας σε ισχύ:

>TABLE>

Η επόμενη ενημέρωση προβλέπεται για την 1η Οκτωβρίου 1998.